CELEX: 32008R0987
Language: sk
Date: 2008-10-08 00:00:00
Title: Nariadenie Komisie (ES) č. 987/2008 z  8. októbra 2008 , ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH), pokiaľ ide o prílohy IV a V (Text s významom pre EHP)

9.10.2008   
            
            
               SK
            
            
               Úradný vestník Európskej únie
            
            
               L 268/14
            
         
      NARIADENIE KOMISIE (ES) č. 987/2008
   z 8. októbra 2008,
   ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH), pokiaľ ide o prílohy IV a V
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho článok 131,
   keďže:
   
               (1)
            
            
               V nariadení (ES) č. 1907/2006 sa ustanovujú registračné povinnosti komunitárnych výrobcov alebo dovozcov látok ako takých, látok v prípravkoch alebo vo výrobkoch a uvádzajú sa ustanovenia o hodnotení látok a povinnosti následných užívateľov. V článku 2 ods. 7 písm. a) uvedeného nariadenia sa ustanovuje, že látky zahrnuté do prílohy IV sú vyňaté z hláv II, V a VI rovnakého nariadenia, keďže je o týchto látkach dostatok informácií, na základe ktorých sa považujú za látky spôsobujúce minimálne riziko z dôvodu ich vnútorných vlastností. Okrem toho sa v článku 2 ods. 7 písm. b) toho istého nariadenia ustanovuje, že látky, na ktoré sa vzťahuje príloha V, sú vyňaté z rovnakých hláv nariadenia, keďže registrácia týchto látok sa považuje za nevhodnú alebo zbytočnú a ich vyňatie z týchto hláv nepoškodzuje ciele uvedeného nariadenia.
            
         
               (2)
            
            
               V článku 138 ods. 4 uvedeného nariadenia sa vyžaduje, aby Komisia do 1. júna 2008 vykonala preskúmanie príloh IV a V s cieľom navrhnúť prípadné zmeny a doplnenia.
            
         
               (3)
            
            
               V preskúmaní, ktoré Komisia vykonala podľa článku 138 ods. 4, sa zistilo, že tri látky zaradené do prílohy IV by sa z tejto prílohy mali vyňať, keďže o týchto látkach nie je dostatok informácií, na základe ktorých by sa považovali za látky spôsobujúce minimálne riziko z dôvodu ich vnútorných vlastností. Týka sa to vitamínu A, pretože táto látka môže predstavovať značné riziká reprodukčnej toxicity. Tiež sa to týka uhlíka a grafitu, najmä z toho dôvodu, že príslušné čísla EINECS a/alebo CAS sa používajú na identifikáciu foriem uhlíka alebo grafitu na nanoúrovni, ktoré nespĺňajú kritériá na zaradenie do tejto prílohy.
            
         
               (4)
            
            
               Okrem toho spĺňajú tri vzácne plyny (hélium, neón a xenón) kritériá na zaradenie do prílohy IV, a preto by sa do nej mali presunúť z prílohy V. Ďalší vzácny plyn kryptón, ktorý spĺňa kritériá na zaradenie do prílohy IV, by sa mal zaradiť do prílohy z dôvodu konzistentnosti. Tri ďalšie látky (fruktóza, galaktóza a laktóza) by sa mali pridať do prílohy IV, pretože sa zistilo, že spĺňajú kritériá na zaradenie do uvedenej prílohy. Vápenec by sa mal z prílohy IV vypustiť, pretože je to minerál a je už vyňatý z prílohy V. Napokon by sa mali vypustiť určité existujúce záznamy o olejoch, tukoch, voskoch, mastných kyselinách a ich soliach, pretože nie všetky z týchto látok spĺňajú kritériá na zaradenie do prílohy IV a ich zaradenie do všeobecných záznamov v prílohe V je konzistentnejšie, pričom sa využije formulácia s cieľom obmedziť výnimky na látky s nižším profilom nebezpečenstva.
            
         
               (5)
            
            
               V preskúmaní, ktoré Komisia vykonala podľa článku 138 ods. 4 nariadenia, sa ukázalo, že určité zmeny a doplnenia by sa mali vykonať aj v prílohe V. Mala by sa pridať magnézia, pretože sa zistilo, že táto látka spĺňa kritériá na zaradenie do prílohy V. Okrem toho je vhodné pridať určité typy skla a keramických fritov, ktoré nespĺňajú klasifikačné kritériá ustanovené v smernici Rady 67/548/EHS (2) a ktoré okrem toho neobsahujú ani nebezpečné zložky nad príslušné koncentračné limity okrem prípadov, keď vedecké údaje dokazujú, že tieto zložky nie sú dostupné. Určité rastlinné oleje, tuky, vosky a živočíšne oleje, tuky a vosky, ako aj glycerol, ktoré sa získavajú z prírodných zdrojov, ktoré nie sú chemicky upravené a ktoré nemajú žiadne nebezpečné vlastnosti okrem horľavosti a dráždivosti pokožky alebo očí, by sa mali pridať do prílohy V, aby sa zabezpečilo konzistentnejšie zaobchádzanie s porovnateľnými látkami a aby sa obmedzili výnimky na látky s nižším počtom nebezpečných vlastností. To isté sa vzťahuje na určité mastné kyseliny, ktoré sa získavajú z prírodných zdrojov, ktoré nie sú chemicky upravené a ktoré nemajú žiadne nebezpečné vlastnosti okrem horľavosti a dráždivosti pokožky alebo očí. Zaradenie olejov, tukov, voskov a mastných kyselín do prílohy V zodpovedá vypusteniu určitých jednotlivých látok z týchto skupín zaradených do prílohy IV.
            
         
               (6)
            
            
               Zmenami a doplneniami ustanovenými v tomto nariadení, najmä pokiaľ ide o kompost a bioplyn, nie sú dotknuté právne predpisy Spoločenstva o odpadoch.
            
         
               (7)
            
            
               Opatrenia ustanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 1907/2006 sa nahrádza prílohou I k tomuto nariadeniu.
   Článok 2
   Príloha V k nariadeniu (ES) č. 1907/2006 sa nahrádza prílohou II k tomuto nariadeniu.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      V Bruseli 8. októbra 2008
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 396, 30.12.2006, s. 1, korigendum v Ú. v. EÚ L 136, 29.5.2007, s. 3.
   
      (2)  Ú. v. ES 196, 16.8.1967, s. 1.
   
      PRÍLOHA I
      
         
            „PRÍLOHA IV
            VÝNIMKY Z REGISTRAČNEJ POVINNOSTI V SÚLADE S ČLÁNKOM 2 ODS. 7 PÍSM. a)
            
                        Číslo EINECS
                     
                     
                        Názov/skupina
                     
                     
                        Číslo CAS
                     
                  
                        200-061-5
                     
                     
                        D-glucitol C6H14O6
                        
                     
                     
                        50-70-4
                     
                  
                        200-066-2
                     
                     
                        Kyselina askorbová C6H8O6
                        
                     
                     
                        50-81-7
                     
                  
                        200-075-1
                     
                     
                        Glukóza C6H12O6
                        
                     
                     
                        50-99-7
                     
                  
                        200-233-3
                     
                     
                        Fruktóza C6H12O6
                        
                     
                     
                        57-48-7
                     
                  
                        200-294-2
                     
                     
                        L-lyzín C6H14N2O2
                        
                     
                     
                        56-87-1
                     
                  
                        200-334-9
                     
                     
                        Sacharóza, čistá, C12H22O11
                        
                     
                     
                        57-50-1
                     
                  
                        200-405-4
                     
                     
                        α-tokoferyl acetát C31H52O3
                        
                     
                     
                        58-95-7
                     
                  
                        200-416-4
                     
                     
                        Galaktóza C6H12O6
                        
                     
                     
                        59-23-4
                     
                  
                        200-432-1
                     
                     
                        DL-metionín C5H11NO2S
                     
                     
                        59-51-8
                     
                  
                        200-559-2
                     
                     
                        Laktóza C12H22O11
                        
                     
                     
                        63-42-3
                     
                  
                        200-711-8
                     
                     
                        D-manitol C6H14O6
                        
                     
                     
                        69-65-8
                     
                  
                        201-771-8
                     
                     
                        L-sorbóza C6H12O6
                        
                     
                     
                        87-79-6
                     
                  
                        204-664-4
                     
                     
                        Glycerol stearát, čistý, C21H42O4
                        
                     
                     
                        123-94-4
                     
                  
                        204-696-9
                     
                     
                        Oxid uhličitý CO2
                        
                     
                     
                        124-38-9
                     
                  
                        205-278-9
                     
                     
                        Distearát vápenatý, forma D C9H17NO5.1/2Ca
                     
                     
                        137-08-6
                     
                  
                        205-756-7
                     
                     
                        DL-fenylalanín C9H11NO2
                        
                     
                     
                        150-30-1
                     
                  
                        208-407-7
                     
                     
                        Glukonát sodný C6H12O7.Na
                     
                     
                        527-07-1
                     
                  
                        215-665-4
                     
                     
                        Oleját sorbitolový C24H44O6
                        
                     
                     
                        1338-43-8
                     
                  
                        231-098-5
                     
                     
                        Kryptón Kr
                     
                     
                        7439-90-9
                     
                  
                        231-110-9
                     
                     
                        Neón Ne
                     
                     
                        7440-01-9
                     
                  
                        231-147-0
                     
                     
                        Argón Ar
                     
                     
                        7440-37-1
                     
                  
                        231-168-5
                     
                     
                        Hélium He
                     
                     
                        7440-59-7
                     
                  
                        231-172-7
                     
                     
                        Xenón Xe
                     
                     
                        7440-63-3
                     
                  
                        231-783-9
                     
                     
                        Nitrogén N2
                        
                     
                     
                        7727-37-9
                     
                  
                        231-791-2
                     
                     
                        Voda, destilovaná, vodivosť alebo podobná čistota H2O
                     
                     
                        7732-18-5
                     
                  
                        232-307-2
                     
                     
                        Lecitíny
                        Komplexná kombinácia diglyceridov mastných kyselín spojených s cholínesterom kyseliny fosforečnej
                     
                     
                        8002-43-5
                     
                  
                        232-436-4
                     
                     
                        Sirupy, hydrolyzovaný škrob
                        Komplexná kombinácia získaná hydrolýzou kukuričného škrobu pôsobením kyselín alebo enzýmov. Skladá sa najmä z d-glukózy, maltózy a maltodextrínov
                     
                     
                        8029-43-4
                     
                  
                        232-442-7
                     
                     
                        Loj, hydrogenovaný
                     
                     
                        8030-12-4
                     
                  
                        232-675-4
                     
                     
                        Dextrín
                     
                     
                        9004-53-9
                     
                  
                        232-679-6
                     
                     
                        Škrob
                        Vysoko polymérny sacharid pochádzajúci zvyčajne z obilných zŕn, kukurice, pšenice a ciroku a z koreňov a hľúz zemiakov a manioku. Zahŕňa škrob, ktorý bol tepelne želatínovaný za prítomnosti vody
                     
                     
                        9005-25-8
                     
                  
                        232-940-4
                     
                     
                        Maltodextrín
                     
                     
                        9050-36-6
                     
                  
                        238-976-7
                     
                     
                        D-glukonát sodný C6H12O7.xNa
                     
                     
                        14906-97-9
                     
                  
                        248-027-9
                     
                     
                        D-glucitol monostearát C24H48O7
                        
                     
                     
                        26836-47-5
                     
                  
                        262-988-1
                     
                     
                        Mastné kyseliny, kokosová, metylestery
                     
                     
                        61788-59-8
                     
                  
                        265-995-8
                     
                     
                        Buničina
                     
                     
                        65996-61-4
                     
                  
                        266-948-4
                     
                     
                        Glyceridy, C16-18 a C18-nenasýtené
                        Táto látka je identifikovaná v SDA pod názvom: C16-C18 a C18 nenasýtený triacyl glycerid a SDA s oznamovacím číslom SDA: 11-001-00
                     
                     
                        67701-30-8
                     
                  
                        268-616-4
                     
                     
                        Sirupy, kukuričné, dehydratované
                     
                     
                        68131-37-3
                     
                  
                        269-658-6
                     
                     
                        Glyceridy, z loja mono-, di- a tri-, hydrogenované
                     
                     
                        68308-54-3
                     
                  
                        270-312-1
                     
                     
                        Glyceridy, C16-18 a C18-nenasýtené mono- a di-
                        Táto látka je identifikovaná v SDA pod názvom: C16-C18 a C18 nenasýtený acyl a C16-C18 a C18 nenasýtený diacylglycerid a SDA s oznamovacím číslom: 11-002-00
                     
                     
                        68424-61-3
                     
                  
                        288-123-8
                     
                     
                        Glyceridy, C10-18
                        
                     
                     
                        85665-33-4“
                     
                  
      
   
   
      PRÍLOHA II
      
         
            „PRÍLOHA V
            VÝNIMKY Z REGISTRAČNEJ POVINNOSTI V SÚLADE S ČLÁNKOM 2 ODS. 7 PÍSM. B)
            
                        1.
                     
                     
                        Látky, ktoré vznikajú chemickou reakciou, ku ktorej dochádza náhodne v dôsledku vystavenia inej látky alebo výrobku vplyvom prostredia, ako napríklad vzduchu, vlhkosti, mikrobiologickým organizmom alebo slnečnému svetlu.
                     
                  
                        2.
                     
                     
                        Látky, ktoré vznikajú chemickou reakciou, ku ktorej dochádza náhodne v dôsledku skladovania inej látky, prípravku alebo výrobku.
                     
                  
                        3.
                     
                     
                        Látky, ktoré vznikajú chemickou reakciou, ku ktorej dochádza pri konečnom použití iných látok, prípravkov alebo výrobkov, a ktoré samotné nie sú vyrábané, dovážané alebo uvádzané na trh.
                     
                  
                        4.
                     
                     
                        Látky, ktoré sa samotné nevyrábajú, nedovážajú alebo neuvádzajú na trh a ktoré vznikajú chemickou reakciou, ku ktorej dochádza, keď:
                        
                                    a)
                                 
                                 
                                    stabilizátor, farbivo, ochucovacie činidlo, antioxidant, plnidlo, riedidlo, nosič, povrchovo aktívne činidlo, plastifikátor, protikorózny prostriedok, protipenový prostriedok alebo odpeňovač, disperzant, inhibítor zrážania, desikant, pojidlo, emulgátor, odstraňovač emulgátora, odvodňovacie činidlo, aglomeračné činidlo, látka na zvýšenie adhézie, modifikátor prietoku, neutralizátor pH, sekvesterant, koagulátor, vločkovacie činidlo, retardér horenia, mazadlo, chelačné činidlo alebo činidlo použité na kontrolu kvality funguje podľa očakávania, alebo
                                 
                              
                                    b)
                                 
                                 
                                    látka určená výlučne na zisťovanie konkrétnych fyzikálno-chemických vlastností funguje podľa očakávania.
                                 
                              
                  
                        5.
                     
                     
                        Medziprodukty, pokiaľ sa samotné nedovážajú alebo neuvádzajú na trh.
                     
                  
                        6.
                     
                     
                        Hydráty látok alebo hydratované ióny, ktoré vznikli spojením látky s vodou, za predpokladu, že látka bola registrovaná výrobcom alebo dovozcom s použitím tejto výnimky.
                     
                  
                        7.
                     
                     
                        Tieto látky, ktoré sa vyskytujú v prírode, ak nie sú chemicky upravené:
                        Nerasty, rudy, koncentráty rúd, surový a spracovaný zemný plyn, ropa a uhlie.
                     
                  
                        8.
                     
                     
                        Látky, ktoré sa vyskytujú v prírode, okrem látok uvedených v odseku 7, ak nie sú chemicky upravené, pokiaľ nespĺňajú kritériá klasifikácie ako nebezpečné podľa smernice 67/548/EHS alebo pokiaľ nie sú perzistentné, bioakumulatívne a toxické alebo veľmi perzistentné a veľmi bioakumulatívne v súlade s kritériami stanovenými v prílohe XIII, alebo pokiaľ neboli identifikované v súlade s článkom 59 ods. 1 najmenej dva roky predtým ako látky vzbudzujúce obavy v rovnakej miere, ako sa stanovuje v článku 57 písm. f).
                     
                  
                        9.
                     
                     
                        Tieto látky získané z prírodných zdrojov, ak nie sú chemicky upravené, pokiaľ nespĺňajú kritériá klasifikácie ako nebezpečné podľa smernice 67/548/EHS, s výnimkou látok klasifikovaných len ako horľavé [R10], dráždivé pre pokožku [R38] alebo dráždivé pre oči [R36], alebo pokiaľ nie sú perzistentné, bioakumulatívne a toxické alebo veľmi perzistentné a veľmi bioakumulatívne v súlade s kritériami stanovenými v prílohe XIII, alebo pokiaľ neboli identifikované v súlade s článkom 59 ods. 1 najmenej dva roky predtým ako látky vzbudzujúce obavy v rovnakej miere, ako sa stanovuje v článku 57 písm. f).:
                        Rastlinné tuky, rastlinné oleje, rastlinné vosky; živočíšne tuky, živočíšne oleje, živočíšne vosky; mastné kyseliny od C6 do C24 a ich draselné, sodné, vápenaté a horečnaté soli; glycerol.
                     
                  
                        10.
                     
                     
                        Tieto látky, ak nie sú chemicky upravené:
                        Skvapalnený ropný plyn, kondenzát zemného plynu, procesné plyny a ich zložky, koks, cementový slinok a magnézia.
                     
                  
                        11.
                     
                     
                        Tieto látky, pokiaľ nespĺňajú kritériá klasifikácie ako nebezpečné podľa smernice 67/548/EHS a za predpokladu, že neobsahujú zložky spĺňajúce kritériá nebezpečných látok v súlade so smernicou 67/548/EHS prítomné v koncentráciách nad najnižšími príslušnými koncentračnými limitmi stanovenými v smernici 1999/45/ES alebo koncentračným limitom stanoveným v prílohe I k smernici 67/548/EHS, pokiaľ sa presvedčivými vedeckými experimentálnymi údajmi nepreukáže, že tieto zložky nie sú dostupné počas životného cyklu látky a tieto údaje sú dostatočné a spoľahlivé:
                        Sklo a keramické frity.
                     
                  
                        12.
                     
                     
                        Kompost a bioplyn.
                     
                  
                        13.
                     
                     
                        Vodík a kyslík.“